2005-06ના એનએફએચએસના સર્વેની સરખામણી કરવામાં આવે તો ગામડાની મહિલાઓએ પુત્રીની ચાહતના મામલે શહેરી મહિલાઓને પાછળ રાખી દીધી છે. જૂના સર્વેમાં 74 ટકા શહેરી અને 65 ટકા ગ્રામીણ મહિલાઓએ પુત્રીની ઈચ્છા જાહેર કરી હતી. જો કે તાજેતરના સર્વેમાં 75 ટકા શહેરી અને 81 ટકા ગ્રામીણ મહિલાઓએ પુત્રીની ચાહત હોવાની ઈચ્છા વ્યક્ત કરી છે. પુત્રીની ચાહત પર શિક્ષણ સ્તરની પણ સીધી અસર જોવા મળી છે. 12મું ધોરણ પાસ 85 ટકા મહિલાઓ અને ઓછી શિક્ષિત 72 ટકા મહિલાઓએ પુત્રીઓને પરિવારમાં બેહદ જરૂરી માની છે.